petek, 6 oktober 2006

| | | | |

| Prva stran

| Novice
| Revija Motorist
| Predstavitev
| Test
| Tehnika
| Moto oprema
| Intervju
| Domači video posnetki

Ko ima hudič mlade…
Svetovni supermoto pokal narodov Slovenska supermoto ekipa se je letos odlično izkazala na evropskem supermoto pokalu narodov. Z osvojenim prvim mestom so fantje dokazali, da so med evropskimi semi-tovarniškimi ekipa...

CELOTEN ARHIV

Novice | | Ko ima hudič mlade…
Novice | | Septembrska številka revije Motorist
Novice | | Kawasaki KFX 450: Kawa prinaša osvežitev
Novice | | Prvo razkritje: CAN-AM Renegade 800
Novice | | Slovenci evropski prvaki
| |

Harleyaši za invalidno mladino

četrtek, 28. september, 2006

Ljubljana (Slovenija) - H.O.G. Lipa Chapter bo v četrtek, 5. oktobra 2006 organiziral dobrodelno dražbo umetniških del s pričetkom ob 19. uri v galeriji Černe v Ljubljani na Šmartinski cesti 217. Zbrane donacije bodo namenjene potrebam gojencev Zavoda za usposabljanje invalidne mladine (ZUIM) v Kamniku.

Lipa Chapter je že v svojih zgodnjih letih vsakoletno zbral nekaj denarja in ga poklonil za potrebe gojencev Zavoda za usposabljanje invalidne mladine (ZUIM) v Kamniku. Prelomno je bilo leto 2003, ko smo sklenili, da bo za plačano letno članarino v Lipa Chapterju štela članova neposredna donacija sredstev ZUIM-u izključno za pripomočke gojencev. Tak način članarine je bil sprejet z navdušenjem in odobravanjem in že prvo leto se je znesek povzpel za 350 odstotkov. Tako je bilo v letih od 1996-2002 zbranih po 100.000-140.000 SIT na leto, od česar niso bila donirana vsa sredstva. Leta 2003 zbranih okoli 450.000, 2004 okoli 710.000, 2005 okoli 830.000 SIT... pa je jasen odraz mišljenja in dobronamernosti članov. Po svetu je v Chapterje včlanjenih običajno le nekaj odstotkov lastnikov Harleyev, v Sloveniji pa prav ta način privabi preko tretjino lastnikov in člansko spadamo med najuspešnejše chapterje. V slovenskem prostoru pa tudi med najštevilčnejšo motoristično družbo. Taka potrditev pravilnosti naših odločitev nas je vzpodbudila tudi k drugim aktivnostim zbiranja sredstev neposredno za pripomočke gojencev. Vsakoletni osrednji dogodek zbiranja sredstev je Dobrodelna dražba umetniških del.

Dobrodelna dražba Lipa Chapter Slovenija

Zamisel, katere pobudnik in izvršilni organizator je g. Janez Černe je bila uresničena takole: člani Lipa Chapterja pridobijo lastnike in/ali avtorje umetniških del, da na podlagi pogodbe ZUIMu podarijo umetniško delo za točno opredeljen namen. Celoten izkupiček (kupnine) za tako zbrana dela, prodana na dražbi ali po njej, je namenjen izključno za nakupe pripomočkov za gojence, torej potrebam invalidne mladine. Vse naše delo in aktivnosti so zgolj prostovoljne, različne manjše stroške v zvezi z dražbo pa pokrijejo organizatorji sami iz osebnih sredstev. V kasnejšo porabo na dražbi (prodaji) zbranih sredstev imajo vpogled donatorji in organizatorji. Letos prirejajo »Tretjo dobrodelno dražbo« umetniških del, ki so jih za ta namen poklonili slovenski umetniki in drugi donatorji. Pri vodenju dražbe je tudi tokrat z velikim zadovoljstvom priskočil v pomoč znani strokovnjak in velik poznavalec g. Brane Kovič.

Studio Černe, Galerija Černe, Galerija Luwigana

Podjetje Studio Černe se že preko petindvajset let prvenstveno ukvarja z galerijstvom in profesionalno opremo umetniških del. Velja za največjega samostojnega ponudnika opreme, materialov in storitev okvirjanja slik v Sloveniji. Pri povezovanju umetnosti in posla v tem manjšem družinskem podjetju je stalno vodilo kakovost, inovativnost in tuje ter lastno zadovoljstvo ob izpolnjevanju te vizije. Ko podjetje spoznate, je zelo verjetno, da boste nemalo presenečeni nad širino ponudbe in storitev ter seveda nad vrhunsko kakovostjo del in izdelkov v tej zanimivi stroki. Ob tej dražbi se Studio Černe zahvaljuje vsem umetnikom, ki vsakič, ne glede na njihov ne vedno privilegirani položaj, nesebično podprejo ta dobrodelni dogodek.

Zavod za usposabljanja invalidne mladine »ZUIM« Kamnik

Zavod za usposabljanje invalidne mladine Kamnik je javni zavod, specializiran za vzgojo, izobraževanje in usposabljanje gibalno oviranih otrok in mladostnikov. Začetki zavoda segajo v leto 1947, ko je bil ustanovljen Dom invalidne mladine Kamnik v Mekinjah v Kamniku. V letu 1964 je bil preseljen na sedanjo lokacijo na Novi trg 43 a, 1241 Kamnik. Domski del je bil obnovljen leta 1991, šolski del pa v večini leta 1994. Ob 50-letnici je v letu 1997 zavod pridobil prostore za izvajanje hipoterapije in drugih oblik terapevtskega jahanja. Ustanovitveni akt iz leta 1996 opredeljuje, da je zavod ustanovljen s strani Vlade RS za opravljanje vzgojno izobraževalne dejavnosti, ki se opravlja kot javna služba na področju izobraževanja gibalno oviranih otrok, na podlagi programov, ki jih določi minister za šolstvo ter za izvajanje zdravstvene dejavnosti, ki se opravlja kot javna služba na nivoju osnovne zdravstvene dejavnosti in rehabilitacijskih storitev – pristojen za to področje je minister za zdravje. Zavod kot sodoben republiški center, opravlja dve osnovni področji:

izobraževanje in usposabljanje predvsem težje in težko gibalno oviranih otrok in mladostnikov v zavodu v prilagojenih in posebnih programih za gibalno ovirane ter izvajanje različnih podpornih programov za gibalno ovirane otroke, ki so vključeni v redne šole in vrtce

Motorist

Novice
Ko ima hudič mlade…
Tehnika
Navigacija GARMIN Street Pilot 7500: Skoraj TV
Moto oprema
Vžigalne svečke DENSO
Test
Yamaha R6: Brez kompromisa
Test
Suzuki GSX-R 600: Dirkališče ni videl
Test
Piaggio Beverly 500: Pol litra
Test
Aprilia RSV 1000 Factory: Jasno usmerjen namen
Novice
Septembrska številka revije Motorist
Moto oprema
Oprema: AURES
Moto oprema
Vzdrževanje motocikla: AREXONS
Test
BMW R1200S: Ultra R bokser
Test
Moto Morini Corsaro 1200: Najdena prvinska strast
Test
Derbi Senda SM 50 Extreme:
Test
Honda GL 1800 Gold Wing: Ultimativno doživetje
Intervju
Urška Turnšek, trenutno najuspešnejša slovenska dirkačica v CHD
Novice
Kawasaki KFX 450: Kawa prinaša osvežitev
Novice
Prvo razkritje: CAN-AM Renegade 800
Novice
Slovenci evropski prvaki
Novice
Nova številka revije Motorist
Test
Bombardier Outlander XT 800 H.O. EFI

| | | | |

| | | Tel.: +386 (1) 562 06 88, Fax: +386 (1) 562 06 87, Email: [email-masked] | |
| | | Copyright Motorist                                       INFO | |